techiaith/cofnodycynulliad_en-cy huggingface dataset:
English: Diolch. I'm still rapidly scribbling notes, because you've all said so much, and thanks very much to all the contributors. Nick Ramsay began by summoning the memory of Bobby Kennedy. We must remember his brother, JFK, when President, had argued that strong economic growth required lower taxes. Many in his own party disagreed with him, but, at the time, back in 1963, he was proved right. He talked about how we need to make this work best for the people of Wales and use these new tax levers to nurture investment and generate economic growth in Wales in a new age of accountability for this Assembly and, of course, this Welsh Government to make the economy more competitive, to encourage more investors to come to Wales and create the better paid jobs that we need. And he talked about concerns about the Welsh Government commitment not to increase devolved income tax during this Assembly term, given the quotes, which he and others referred to, subsequently made by some Welsh Government members. Rhun ap Iorwerth talked about the priority of ensuring economic growth and increased revenue by supporting indigenous businesses. Quite right: we agree with you, and we will be supportive of your amendment. You oppose, however, insisting that the Welsh Government not increase tax during this Assembly term - rather odd, particularly given that the Welsh Government themselves are going to be supporting this motion. Perhaps the public might note that Plaid Cymru are the only party perhaps proposing increased taxes during this Assembly term.
Welsh: Diolch. Rwy'n dal i sgriblo nodiadau'n gyflym, gan eich bod i gyd wedi dweud cymaint, a diolch yn fawr i bawb a gyfrannodd. Dechreuodd Nick Ramsay drwy ein hatgoffa am Bobby Kennedy. Rhaid inni gofio bod ei frawd, JFK, pan oedd yn Arlywydd, wedi dadlau bod twf economaidd cryf yn galw am drethi is. Roedd llawer yn ei blaid ei hun yn anghytuno ag ef, ond ar y pryd, yn ôl yn 1963, fe'i profwyd yn gywir. Soniodd ynglŷn â sut y mae angen inni wneud i hyn weithio yn y ffordd orau ar gyfer pobl Cymru a defnyddio'r ysgogiadau treth newydd hyn i feithrin buddsoddiad ac ysgogi twf economaidd yng Nghymru mewn oes newydd o atebolrwydd i'r Cynulliad hwn ac wrth gwrs, i'r Llywodraeth hon allu gwneud yr economi yn fwy cystadleuol, er mwyn annog mwy o fuddsoddwyr i ddod i Gymru a chreu'r swyddi cyflog gwell sydd eu hangen arnom. A soniodd am bryderon ynglŷn ag ymrwymiad Llywodraeth Cymru i beidio â chynyddu treth incwm ddatganoledig yn ystod tymor y Cynulliad hwn, o ystyried y dyfyniadau, y cyfeiriodd ef ac eraill atynt, a wnaethpwyd wedyn gan rai o aelodau Llywodraeth Cymru. Siaradodd Rhun ap Iorwerth am y flaenoriaeth o sicrhau twf economaidd a mwy o refeniw drwy gefnogi busnesau cynhenid. Hollol gywir: rydym yn cytuno â chi, a byddwn yn cefnogi eich gwelliant. Fodd bynnag, rydych yn gwrthwynebu mynnu na ddylai Llywodraeth Cymru gynyddu'r dreth yn ystod tymor y Cynulliad hwn - rhyfedd braidd, yn enwedig o ystyried bod Llywodraeth Cymru eu hunain yn mynd i gefnogi'r cynnig hwn. Efallai y gallai'r cyhoedd nodi mai Plaid Cymru yw'r unig blaid sy'n argymell trethi uwch yn ystod tymor y Cynulliad hwn.
English: Will you take an amendment - an intervention?
Welsh: A wnewch chi gymryd gwelliant - ymyriad?
English: Very, very quickly, yes.
Welsh: Yn gyflym iawn, gwnaf.
English: Just in order to say again what I said in my speech earlier - that we weren't opposing this because we wanted to increase taxes, but that we wanted to give Governments the flexibility to be creative for the good of the Welsh people, in whatever way that may be. You never know what crisis might come ahead of us because of Brexit, for example, in the next few years.
Welsh: Dim ond i ddweud eto beth a ddywedais yn fy araith yn gynharach - nad oeddem yn gwrthwynebu hyn am ein bod eisiau codi trethi, ond ein bod am i Lywodraethau gael hyblygrwydd i fod yn greadigol er lles pobl Cymru, ym mha ffordd bynnag y gall hynny fod. Ni wyddoch byth pa argyfwng a allai ein hwynebu oherwydd Brexit, er enghraifft, yn yr ychydig flynyddoedd nesaf.
English: Thank you. The propsal is to agree the motion without amendment. Does any Member object? [ Objection.] We therefore defer the voting under this item until voting time.
Welsh: Diolch. Y cynnig yw derbyn y cynnig heb ei ddiwygio. A oes unrhyw Aelod yn gwrthwynebu? [ Gw rthwynebiad.] Rydym felly'n gohirio'r pleidleisio ar yr eitem hon tan y cyfnod pleidleisio.
English: Unless three Members wish for the bell to be rung, I am going to proceed to voting time.
Welsh: Oni bai bod tri Aelod yn dymuno i'r gloch gael ei chanu, rwy'n mynd i symud ymlaen at y cyfnod pleidleisio.
English: Okay, then. So, the first vote this afternoon is a vote on the motion under Standing Order 26.91 seeking the Assembly's agreement to introduce a Member Bill on older people's rights. I call for a vote on the motion tabled in the name of Darren Millar. Open the vote. Close the vote. For the motion 21, two abstentions, 27 against. Therefore, the motion is not agreed.
Welsh: Iawn, felly. Y bleidlais gyntaf y prynhawn yma, felly, yw pleidlais ar y cynnig o dan Reol Sefydlog 26.91 yn ceisio cytundeb y Cynulliad i gyflwyno Bil Aelod ar hawliau pobl hŷn. Galwaf am bleidlais ar y cynnig a gyflwynwyd yn enw Darren Millar. Agor y bleidlais. Cau'r bleidlais. O blaid y cynnig 21, roedd dau yn ymatal, a 27 yn erbyn. Felly, gwrthodwyd y cynnig.
English: We now move to vote on the Welsh Conservative debate on Welsh rates of income tax, and I call for a vote on the motion tabled in the name of Darren Millar. If the proposal is not agreed, we will vote on the amendments tabled to the motion. Open the vote. Close the vote. For the motion 42, no abstentions, eight against. Therefore, the motion is agreed.
Welsh: Symudwn ymlaen yn awr i bleidleisio ar ddadl y Ceidwadwyr Cymreig ar gyfraddau treth incwm Cymru, a galwaf am bleidlais ar y cynnig a gyflwynwyd yn enw Darren Millar. Os na dderbynnir y cynnig, byddwn yn pleidleisio ar y gwelliannau a gyflwynwyd i'r cynnig. Agor y bleidlais. Cau'r bleidlais. O blaid y cynnig 42, neb yn ymatal, wyth yn erbyn. Felly, derbyniwyd y cynnig.
English: Bethesda, yes.
Welsh: Bethesda, do.
English: 'Old land of the mountains, the Eden of bards, / Each gorge and each valley a loveliness guards; / Through love of my country, charmed voices will be / Its streams, and its rivers, to me.'
Welsh: 'Hen Gymru fynyddig, paradwys y bardd, / Pob dyffryn, pob clogwyn, i'm golwg sydd hardd; / Trwy deimlad gwladgarol, mor swynol yw si / Ei nentydd, afonydd, i mi.'
English: Do you not agree, Minister, that the landscape so famously described in those beautiful lyrics has the potential of offering more to Wales, and indeed, that the sound of the streams and the rivers would be even sweeter when the water they guide has had the best opportunity possible to create green energy, to be used in our homes, and to help to reduce our energy bills? Diolch yn fawr iawn.
Welsh: Onid ydych yn cytuno, Weinidog, fod gan y dirwedd a ddisgrifir mor enwog yn y geiriau hardd hynny botensial i gynnig mwy i Gymru, ac yn wir, y byddai sŵn y nentydd a'r afonydd yn felysach byth pan fydd y dŵr a gyfeiriant wedi cael y cyfle gorau posibl i greu ynni gwyrdd, i'w ddefnyddio yn ein cartrefi, ac i helpu i leihau ein biliau ynni? Diolch yn fawr iawn.
English: Thank you for the perfect segue there, Janet, because I was just about to say that even though we hear that tourists grumble about the rain in Wales, actually, it's rain that's our secret weapon. It helps, along with the good work of farmers and other environmentalists, to create the landscapes that make this such an attractive country, with its green fields, and its peat bogs, and its rivers, and its lakes. The hydro schemes that Janet was talking about as well, well, of course, they're an attraction in and of themselves. Obviously, Dinorwig is the big star of the show on this one, but, as Dai will know, we have a small hydro scheme in the Penllergare woods in our region, and that is itself part of the attraction of that valley. The Year of Adventure, the Year of the Sea, I think Visit Wales - well, they've obviously spotted that water's important to what we sell here in Wales, and I'm hoping that the statistics of our visitor numbers in the next couple of years will show that visitors really love the waters of Wales.
Welsh: Diolch i chi am bontio'n berffaith, Janet, oherwydd roeddwn ar fin dweud hyd yn oed os ydym yn clywed bod twristiaid yn cwyno am y glaw yng Nghymru, mewn gwirionedd, glaw yw ein harf cudd. Mae'n helpu, ynghyd â gwaith da ffermwyr ac amgylcheddwyr eraill, i greu y tirweddau sy'n gwneud hon yn wlad mor atyniadol, gyda'i chaeau gwyrdd, a'i mawnogydd, a'i hafonydd a'i llynnoedd. Mae'r cynlluniau ynni dŵr roedd Janet yn sôn amdanynt yn atyniad ynddynt eu hunain hefyd wrth gwrs. Yn amlwg, Dinorwig yw seren fawr y sioe yn hyn o beth, ond fel y gŵyr Dai, mae gennym gynllun ynni dŵr bach yng nghoedwig Penllergare yn ein rhanbarth, ac mae hynny ynddo'i hun yn rhan o atyniad y dyffryn hwnnw. Blwyddyn Antur, Blwyddyn y Môr, credaf fod Croeso Cymru - wel, mae'n amlwg eu bod wedi sylweddoli bod dŵr yn bwysig i'r hyn a werthwn yma yng Nghymru, ac rwy'n gobeithio y bydd ystadegau niferoedd yr ymwelwyr yn y flwyddyn neu ddwy nesaf yn dangos bod ymwelwyr wrth eu boddau â dyfroedd Cymru.
English: I now call the Minister for Environment, Energy and Rural Affairs to reply to the debate - Lesley Griffiths.
Welsh: Galwaf ar Weinidog yr Amgylchedd, Ynni a Materion Gwledig i ymateb i'r ddadl - Lesley Griffiths.
English: Thank you, Deputy Presiding Officer, and thank you, Janet, for bringing forward this short debate today. We certainly do see a lot of rainfall in Wales. However, I'm sure it won't be a surprise to Members to know that it doesn't always fall in the right place or at the right time for us to make the most of it, and managing its uses and its impacts can certainly be challenging. So, I think it's helpful to set the scene. The nature of Wales's geography and geology means very little rainwater is able to be retained, with about 3 per cent being captured by water companies' infrastructure. Around 95 per cent of the water captured for use in Wales comes from surface water abstraction, as our groundwater reserves hold less than 5 per cent of the water needed for public supplies.
Welsh: Diolch, Ddirprwy Lywydd, a diolch i chi, Janet, am gyflwyno'r ddadl fer hon heddiw. Yn sicr gwelwn lawer o law yng Nghymru. Fodd bynnag, rwy'n sicr na fydd yn syndod i'r Aelodau wybod nad yw bob amser yn syrthio yn y lle iawn nac ar yr adeg iawn i ni allu gwneud y gorau ohono, a gall rheoli ei ddefnydd a'i effeithiau fod yn heriol yn sicr. Felly, credaf ei bod yn ddefnyddiol inni osod y cefndir. Mae natur daearyddiaeth a daeareg yn golygu na ellir casglu ond ychydig iawn o ddŵr glaw gyda thua 3 y cant ohono'n cael ei ddal gan seilwaith y cwmnïau dŵr. Daw tua 95 y cant o'r dŵr a ddelir i'w ddefnyddio yng Nghymru o echdynnu dŵr wyneb, gan nad yw ein cronfeydd dŵr daear ond yn dal llai na 5 y cant o'r dŵr sydd ei angen ar gyfer cyflenwadau cyhoeddus.
English: Thank you very much, Chair. May I thank you for the paper that you provided? The written evidence is excellent. I just want to pursue Part 1 of the Bill in terms of some core definitions. Now, the Counsel General's draft taxonomy for codes of Welsh law states that consolidating the law will involve bringing together all legislation on a particular topic by re-enacting laws previously made, whereas codifying the law will involve organising and publishing the law by reference to its content. Is that your understanding of the terms 'consolidation' and 'codification'?
Welsh: Ie, diolch yn fawr, Cadeirydd. Allaf i ddiolch ichi hefyd am y papur y gwnaethoch chi ei ddarparu ymlaen llaw? Mae'r dystiolaeth ysgrifenedig yn fendigedig. Jest i fynd ar ôl Rhan 1 o'r Bil yn nhermau diffiniadau weddol greiddiol, mae tacsonomeg drafft y Cwnsler Cyffredinol ar gyfer codau cyfraith Cymru yn nodi y bydd cydgrynhoi'r gyfraith yn golygu dwyn ynghyd yr holl ddeddfwriaeth ar bwnc penodol drwy ailddeddfu deddfau a wnaed yn flaenorol, tra bydd codeiddio'r gyfraith yn cynnwys trefnu a chyhoeddi'r gyfraith drwy gyfeirio at ei chynnwys. Ai hynna ydy eich dealltwriaeth chi o'r termau 'cydgrynhoi' a 'chodeiddio'?
English: Thank you for that response, because it leads wonderfully into my second question. So, for you it's not currently clear what codes of Welsh law would look like, and to that end, would it have been useful if the Welsh Government had published an online version of a code for illustrative purposes so that you could see, as you've already suggested? You don't know what it'll look like, and perhaps it would be useful, therefore, if the Government had published an online version to give an idea of what their thinking on a code is.
Welsh: Grêt. Diolch am yr ateb yna, achos mae'n arwain yn hyfryd at fy ail gwestiwn i. Felly, dŷch chi ddim yn glir ar hyn o bryd beth fyddai codau cyfraith Cymru i fod - i'r dibenion hynny, felly, a allai hi fod wedi bod yn ddefnyddiol pe bai Llywodraeth Cymru wedi cyhoeddi fersiwn ar-lein o god at ddibenion esboniadol, felly, er mwyn ichi allu gweld, fel dŷch chi wedi awgrymu? Dŷch chi ddim yn gwybod beth mae'n edrych fel - buasai wedi bod yn handi, felly, petai'r Llywodraeth wedi cyhoeddi rhyw fersiwn ar-lein o beth maen nhw'n ei feddwl wrth god?
English: It would be useful to see an online version, but, of course, it's important that the Assembly on the same hand also informs us of that online version and informs other stakeholders, too, so that we do have an opportunity to express a view on the draft and perhaps propose changes or make suggestions. So, yes, we are in favour of having such a draft published online.
Welsh: Buasai, yn sicr, petaem ni'n cael gweld fersiwn ar-lein, ond wrth gwrs, mae'n bwysig, ar yr un llaw, fod y Cynulliad hefyd yn rhoi rhybudd inni o'r fersiwn ar-lein, a rhybudd i randdeiliaid eraill, fel ein bod ni'n cael cyfle i fwrw barn ar y drafft ac efallai cynnig newidiadau neu awgrymiadau. Felly, ydym, mi ydym ni o blaid bod drafft o'r fath yn cael ei gyhoeddi ar-lein.
English: Thank you. That's fine, Chair.
Welsh: Grêt, diolch. Iawn, Gadeirydd.
English: I would agree with Trevor's comments. The most important thing isn't necessarily which system we choose, but it's ensuring that the system makes it as easy as possible for us as lawyers and for the public and practitioners to access the law, and to find the legislation or the part of law that they're searching for. So, personally, I don't have any strong feelings either way on that particular point.
Welsh: Fe fuaswn i'n cytuno hefo beth mae Trevor yn ei ddweud. Y peth pwysicaf un ydy ddim o reidrwydd pa system ydy'r system orau, neu pa system rydym ni'n dewis ei chymryd, ond system sydd yn ei gwneud hi'n hawsaf inni fel cyfreithwyr, yn hawsaf i aelodau'r cyhoedd ac i ymarferwyr gael gweld y gyfraith - cael ffeindio'r Ddeddf neu ffeindio'r rhan o'r gyfraith rydym ni'n dymuno ei gweld. Felly, does gennyf i fy hun ddim teimladau cryf yr un ffordd neu'i gilydd ar y pwynt yna.
English: May I ask - ? One of the problems that we have, of course, is we've seen huge cuts in legal aid. Many people are now representing themselves in the criminal courts and family courts, and that means that we have to consider how we make the law more accessible to those people who aren't lawyers or barristers. Is there anything more that we can do, in addition to what's currently contained within the Bill, to ensure that we can reach out to those people? It's one thing to say, of course, that we must ensure that those working in law are able to know where to find law, but is there anything else that we can do that you believe should be done in order to ensure that the public has the same access?
Welsh: Gaf i ofyn - ? Un o'r problemau sydd gyda ni, wrth gwrs, yw ein bod ni wedi gweld toriadau mawr yng nghymorth cyfreithiol. Mae llawer o bobl nawr yn cynrychioli eu hunain, yn enwedig yn y llysoedd troseddol, ond hefyd, wrth gwrs, llysoedd teuluol. Mae hwnna yn meddwl bod rhaid inni ystyried ym mha ffordd y gallwn ni wneud y gyfraith yn fwy agored i'r bobl yna sydd ddim, wrth gwrs, yn gyfreithwyr na hyd yn oed yn fargyfreithwyr. Oes yna rywbeth mwy y gallen ni ei wneud, ar ben beth sydd yn y Bil ar hyn o bryd, i sicrhau ein bod ni'n gallu estyn allan i'r bobl hynny? Mae'n un peth, wrth gwrs, i ddweud bod yn rhaid inni sicrhau bod y rheini sydd yn gweithio yn y gyfraith yn gallu gwybod ble mae'r gyfraith, a dwi'n deall hwnna, ond oes yna rywbeth arall y byddech chi'n credu y byddai'n gorfod cael ei wneud er mwyn sicrhau bod y cyhoedd yn cael yr un cyfle?
English: Well, the one fundamentally important point is - and there is a deficiency here in Wales, and that is in glossaries of law. It's one thing for a lawyer to read legislation and to interpret law, and for judges to do that, but there is a huge problem in Wales in terms of providing academic material that interprets legislation and provides guidance to lawyers and members of the public on certain parts of legislation or on Acts in their entirety. It may not be the role of the Assembly to fund such a development, but what we're facing at the moment as lawyers is a situation where there is a whole host of information on law in England and Wales available, but very little information about the law in Wales specifically. So, if there's one thing that's needed, that would be it - glossaries of law and sufficient resources from prominent practitioners.
Welsh: Un peth, dwi'n meddwl, sy'n sylfaenol bwysig - ac mae yna ddiffyg yma yng Nghymru, a'r diffyg hwnnw ydy llyfryddiaeth ar Ddeddfau. Un peth ydy i gyfreithwyr ddarllen Deddfau a'u dehongli nhw, ac un peth ydy i farnwyr ddarllen y Deddfau hynny, ond mae yna ddiffyg enbyd yma yng Nghymru o lyfryddiaeth a, wel, llyfryddiaeth gan academyddion sydd yn dehongli Deddfau ac sydd yn rhoi canllaw i gyfreithwyr ac i aelodau o'r cyhoedd ar rannau o Ddeddfau neu ar Ddeddfau yn eu cyfanrwydd. Efallai nad rôl y Cynulliad ydy ariannu ymchwil ac ariannu llyfryddiaeth, ond ar hyn o bryd, beth ydyn ni'n ei wynebu fel cyfreithwyr ydy sefyllfa lle mae yna doreth o wybodaeth am y gyfraith yng Nghymru a Lloegr ond ychydig iawn, iawn o wybodaeth am y gyfraith yng Nghymru. Felly, os oes yna un peth sydd ei angen yma, dyna ydy o - llyfryddiaeth a digon o adnoddau gan ymarferwyr blaenllaw yn eu maes.
English: At the moment, I think we'd have to say that we agree with the suggestion made, namely that common law isn't considered because historically that is law that has changed over a period of many years. And of course, the whole point of this legislation is to consolidate written legislation, rather than law that has developed and evolved over a period of years. So, time will tell. Perhaps we will need to look at that in future. But, at the moment, I would say that this is the correct approach.
Welsh: Ar hyn o bryd, dwi'n meddwl y byddai'n rhaid i ni ddweud ein bod ni'n cytuno efo'r hyn sydd yn cael ei awgrymu - hynny ydy, nad ydy'r gyfraith gyffredin, y common law, yn cael ei hystyried, oherwydd mae honno'n gyfraith yn hanesyddol sydd wedi newid dros flynyddoedd. Ac wrth gwrs, holl bwynt y Ddeddf ydy dod â Deddfau ysgrifenedig at ei gilydd yn hytrach na Deddfau sydd wedi datblygu ac esblygu drwy'r blynyddoedd. Felly, amser a ddengys. Hwyrach fydd yn rhaid edrych ar hynny eto. Ond, ar hyn o bryd, buaswn i'n dweud mai dyma'r ffordd iawn i fynd ymlaen.
English: I think you're spot on. There is case law and there is precedent that has developed over a period of decades, but I think the reality is that most of what we have now is statute in written form.
Welsh: Dwi'n meddwl eich bod chi'n gwbl gywir. Mae yna gyfraith achos a chynseiliau sydd wedi datblygu dros ddegawdau, ond dwi'n meddwl mai'r realiti ydy bod y rhan fwyaf o bob dim sydd gennym ni rŵan yn ysgrifenedig.
English: I refer the committee to Part 12 of the Act. In Part 12, there are rules in relation to the presentation of documentation. As part of my daily activity in dealing with civil law - and I hope I'm relatively familiar with the civil procedure rules - . Part 12 of the Act is inconsistent with civil law because, here, there is a presumption that a party is willing to receive a document by fax or e-mail. In civil law, a party must make a statement as to whether he or she is content to receive documents via fax or e-mail, and in that regard you could find yourself in a situation where there is uncertainty as to which piece of legislation is superior. And another place where there is inconsistency with the civil rules is that, in the civil sector it's entirely clear that if one posts a letter, say, on a Monday, that letter should arrive two days later, on a Wednesday. Now, this legislation makes reference to the correspondence being received 'in the normal course of time '. I think that there is some ambiguity there in terms of what exactly that means, and so I do think we need to tighten up Part 12 in order to have consistency with the civil procedure rules.
Welsh: Gaf i gyfeirio'r pwyllgor at Ran 12 o'r Ddeddf? Yn Rhan 12 o'r Ddeddf, mae yna reolau'n ymwneud â chyflwyno dogfennau. Dwi, fel rhan o fy ngwaith beunyddiol yn ymwneud â chyfraith sifil - a dwi'n gobeithio fy mod i'n weddol gyfarwydd â'r deddfau sifil, sef y CPR, y civil procedure rules - . Mae Rhan 12 o'r Ddeddf yma yn anghyson hefo deddfau sifil oherwydd, yn fan hyn, mae yna ragdybiaeth fod parti yn fodlon derbyn dogfen drwy e-bost neu drwy ffacs. Yn y deddfau sifil, mae'n rhaid i barti wneud datganiad i ddweud ei fod o neu hi yn fodlon derbyn dogfennau drwy ffacs neu drwy e-bost, ac yn hynny o beth mi allech chi gael sefyllfa lle mae yna ansicrwydd pa ddeddf sy'n goroesi. Yr ail bwynt, hefyd, lle mae yna anghysondeb hefo'r rheolau sifil ydy, yn y rheolau sifil mae o'n gwbl glir os ydy rhywun yn postio llythyr ar, dyweder, ddydd Llun, fod y llythyr hwnnw'n cyrraedd deuddydd wedyn ar ddydd Mercher. Yn y ddeddf hon, mae o'n cyfeirio at y llythyr yn cael ei dderbyn, yn Saesneg, ' in the normal course of time'. Dwi'n meddwl bod yna amwysedd yn hynny o beth - beth mae hynny'n union yn ei olygu. Ac wedyn dwi'n meddwl bod angen tynhau dipyn ar Ran 12 yn fan hyn i gael cysondeb efo'r civil procedure rules.
English: Yes. In addition to that, I see that there is a definition here of the county court, but in Wales now we have a number of tribunals that are unique to Wales. For example, we could do with a definition of the Welsh agricultural tribunal, the Welsh education tribunal, the Welsh language tribunal, and I don't see that there is a definition of any of those contained here. Also, in practical terms, I think it's important, very often, when one is in court, that one knows what kind of judge one is appearing before - are they a district judge, part time, a circuit judge - because different judges have different legal powers. In that regard, I think it would be useful to have definitions of the various judges and the various Welsh tribunal chairs too.
Welsh: Oes. Yn ychwanegol, dwi'n gweld bod yna ddiffiniad yn fan hyn o'r llys sirol, ond wrth gwrs yma yng Nghymru rŵan mae gennym ni nifer o dribiwnlysoedd sydd yn unigryw i Gymru. Er enghraifft, mi fedrwn ni wneud efo diffiniad o'r tribiwnlys amaethyddol Cymreig, o'r tribiwnlys addysg, o dribiwnlys yr iaith Gymraeg, a dwi ddim yn gweld bod yna ddiffiniad o'r un o'r tribiwnlysoedd yna chwaith. Yn ogystal, yn ymarferol, dwi'n ffeindio ei fod o'n bwysig, yn aml iawn pan fo rhywun yn y llys, fod rhywun yn gwybod pa fath o farnwr mae rhywun gerbron - hynny ydy: ydy o'n farnwr rhanbarth, ydy o'n farnwr rhan amser, ydy o'n farnwr cylchdaith - oherwydd mae gan farnwyr wahanol bwerau cyfreithiol. Yn hynny o beth, dwi'n meddwl y byddai fo'n ddefnyddiol cael diffiniadau o'r gwahanol farnwyr, a hefyd y gwahanol gadeiryddion tribiwnlysoedd Cymreig hefyd.